ai4bharat/Pralekha huggingface dataset:
विद्युत मंत्रालय
विद्युत मंत्रालय ने इलेक्ट्रिक वाहनों  के लिए चार्जिंग बुनियादी ढांचे में संशोधन - संशोधित समेकित दिशानिर्देश और मानक जारी किए
● सार्वजनिक चार्जिंग केंद्रों में दिन के समय की दरों और सौर घंटों के लिए छूट के साथ सेवा शुल्क के प्रीपेड संग्रह की सुविधा होगी
● केंद्रीय विद्युत प्राधिकरण  के अधीन एक समिति राज्य सरकार के लिए लगाए जाने वाले सेवा शुल्क की उच्चतम सीमा की सिफारिश करेगी
● यह समिति सेवा शुल्क के लिए "दिन के समय की दर" के साथ-साथ सौर घंटों के दौरान चार्ज करने के लिए दी जाने वाली छूट के लिए की भी सिफारिश करेगी
विद्युत मंत्रालय ने 14.01.2022 को इलेक्ट्रिक वाहनों के लिए चार्जिंग बुनियादी ढांचे के लिए मंत्रालय द्वारा जारी संशोधित समेकित दिशानिर्देशों और मानकों में संशोधन जारी किए।
इन दिशानिर्देशों में निम्नलिखित बातों को शामिल करने का निर्णय लिया गया है:
 शीर्षक ''3. पब्लिक चार्जिंग बुनियादी ढांचे  की आवश्यकताएं" के अंतर्गत, पैरा 3.1  को निम्नानुसार जोड़ा गया है:
xi. सार्वजनिक चार्जिंग केंद्रों में दिन के समय की दरों और सौर घंटों के लिए छूट के साथ सेवा शुल्क के प्रीपेड संग्रह की सुविधा होगी।
 शीर्षक "8. पीसीएस में सेवा शुल्क" के अंतर्गत, पैरा 8.3 को निम्नानुसार जोड़ा गया है:
8.3 केंद्रीय विद्युत प्राधिकरण  के अंतर्गत एक समिति समय-समय पर राज्य सरकार को उपरोक्त पैरा 8.2 के अंतर्गत लगाए जाने वाले सेवा शुल्क की उच्चतम सीमा की सिफारिश करेगी। यह समिति सेवा शुल्क के लिए "दिन के समय की दर" के साथ-साथ सौर घंटों के दौरान चार्ज करने के लिए दी जाने वाली छूट की भी सिफारिश करेगी।
नागरिक उड्डयन मंत्रालय
श्री ज्योतिरादित्य एम. सिंधिया ने भुवनेश्वर - जयपुर के बीच पहली सीधी उड़ान का उद्घाटन किया
केंद्रीय नागरिक उड्डयन मंत्री श्री ज्योतिरादित्य एम. सिंधिया ने आज भुवनेश्वर  - जयपुर  के बीच इंडिगो एयरलाइंस की पहली सीधी उड़ान को झंडी दिखाकर रवाना किया। श्री धर्मेंद्र प्रधान, शिक्षा एवं कौशल विकास और उद्यमिता मंत्री; श्री वैष्णव अश्विनी, केंद्रीय रेल और संचार एवं सूचना प्रौद्योगिकी  मंत्री; श्री पद्मनाभ बेहरा, कैबिनेट मंत्री योजना एवं अभिसरण, वाणिज्य और परिवहन, ओडिशा सरकार; श्री अशोक चंद्र पांडा, राज्य मंत्री  विज्ञान और प्रौद्योगिकी, सार्वजनिक उद्यम, सामाजिक सुरक्षा और दिव्यांग व्यक्तियों के अधिकारिता भी वर्चुअल तरीके से इस कार्यक्रम में शरीक हुए। इस अवसर पर नागरिक उड्डयन मंत्रालय, राज्य सरकारों, इंडिगो एयरलाइंस के वरिष्ठ अधिकारियों ने भी भाग लिया।
इस अवसर पर श्री सिंधिया ने कहा कि भुवनेश्वर मंदिरों का शहर है। उन्होंने बताया कि यह हिंदू, बौद्ध और जैन समुदायों का धार्मिक केंद्र है। एक धार्मिक केंद्र होने के अलावा, इस शहर का नाम देश के स्मार्ट शहरों की सूची में है। भुवनेश्वर देश के प्रमुख आईटी और शिक्षा केंद्रों में से एक है। श्री सिंधिया ने बताया कि फिलहाल भुवनेश्वर 38 विमानों की आवाजाही के जरिए 19 शहरों से जुड़ा हुआ है।
केंद्रीय मंत्री ने आगे कहा कि विमानन में निवेश हमेशा गुणक प्रभाव लाता है। उन्होंने कहा कि निवेश किया गया प्रत्येक 100 रुपया देश की जीडीपी में 325 रुपये जोड़ता है। यह विमान को रोजगार का प्रवेश द्वार बनाते हुए रोजगार के अपार अवसर लाता है। मंत्री ने आश्वासन दिया कि 200 करोड़ रुपये की लागत से नए टर्मिनल भवनों का निर्माण तय समय में पूरा हो जाएगा।
श्री सिंधिया ने यह भी कहा कि हमारे प्रधानमंत्री श्री नरेन्द्र मोदी ने उल्लेख किया है कि भारत का लक्ष्य 2070 तक शुद्ध शून्य उत्सर्जन के महत्वाकांक्षी लक्ष्य को हासिल करना है। उन्होंने कहा कि हमारा लक्ष्य अपने सभी हवाई अड्डों को हरित हवाई अड्डे बनाने के लिए दीर्घकालिक ऊर्जा संसाधनों का इस्तेमाल करना है। उन्होंने कहा “मुझे यह बताते हुए गर्व हो रहा है कि भुवनेश्वर हवाई अड्डा 80% सौर ऊर्जा से संचालित है, जो इस देश के लिए एक उत्कृष्ट उदाहरण है। इसके अलावा, झारसुगुडा जैसे उड़ान हवाई अड्डे अपने आप में एक सफलता हैं। हवाई अड्डे का उपयोग एक महीने में 1 लाख से अधिक यात्री करते हैं।”
इस मार्ग पर नई उड़ानों के साथ, भुवनेश्वर और उसके आस-पास के क्षेत्रों के लोगों को भुवनेश्वर और जयपुर के बीच सीधी हवाई कनेक्टिविटी मिलेगी, जिससे यात्रियों को निर्बाध आवाजाही की सुविधा होगी। भुवनेश्वर से जयपुर के बीच इन नई उड़ानों के साथ, पर्यटकों/यात्रियों को हवाई यात्रा के लिए कई विकल्प मिलेंगे जिससे पर्यटन क्षमता में बढ़ोतरी होगी और क्षेत्र की आर्थिक गतिविधियों को भी बढ़ावा मिलेगा।
विज्ञान एवं प्रौद्योगिकी मंत्रालय
राष्ट्रीय विज्ञान दिवस 2020- कर्टन रेज़र
राष्ट्रपति राष्ट्रीय विज्ञान दिवस पर विज्ञान लेखकों और महिला वैज्ञानिकों को पुरस्कृत करेंगे
"विज्ञान में महिलाएं" - राष्ट्रीय विज्ञान दिवस  2020 का मुख्य विषय
नई दिल्ली के विज्ञान भवन में 28 फरवरी, 2020 को राष्ट्रीय विज्ञान दिवस  मनाया जाएगा। ‘विज्ञान में महिलाएं’ इस कार्यक्रम का मूल विषय है। राष्ट्रपति श्री रामनाथ कोविंद विज्ञान लेखक तथा प्रचार के साथ-साथ महिला वैज्ञानिकों के लिए कई पुरस्कार प्रदान करेंगे।
कुल 21 पुरस्कार दिए जाएंगे, जिसमें राष्ट्रीय विज्ञान एवं प्रौद्योगिकी तथा संचार पुरस्कार, अनुसंधान लेखन पुरस्कार , एसईआरबी महिला उत्कृष्टता पुरस्कार और सामाजिक लाभ हेतु प्रौद्योगिकी इस्तेमाल के जरिए विशिष्टता दर्शाने वाली युवा महिला के लिए राष्ट्रीय पुरस्कार शामिल हैं।
विज्ञान और प्रौद्योगिकी, स्वास्थ्य और परिवार कल्याण एवं पृथ्वी विज्ञान मंत्री डॉ. हर्षवर्धन और कपड़ा और महिला और बाल विकास कैबिनेट मंत्री श्रीमती स्मृति इरानी भी इस अवसर पर उपस्थित रहेंगे।
राष्ट्रीय विज्ञान दिवस प्रत्येक वर्ष 28 फरवरी को ‘रमन इफेक्ट’ की स्मृति में मनाया जाता है। भारत सरकार ने 1986 में 28 फरवरी को राष्ट्रीय विज्ञान दिवस  के रूप में घोषित किया। इस दिन सर सी.वी. रमन ने 'रमन इफ़ेक्ट' की खोज की घोषणा की, जिसके लिए उन्हें 1930 में नोबेल पुरस्कार से सम्मानित किया गया था। इस अवसर पर पूरे देश में विज्ञान आधारित संचार गतिविधियां आयोजित की जाती हैं।
इस अवसर पर प्रख्यात वैज्ञानिक एवं विज्ञान और प्रौद्योगिकी संस्थान , फरीदाबाद की प्रोफेसर गगनदीप कंग व्याख्यान देंगी, जो एनएसडी -2020 के विषय पर बात करने वाली भारत की पहली महिला एफआरएस हैं।
वैज्ञानिक मुद्दों के प्रति लोगों की रूचि बढ़ाने के उद्देश्य से एनएसडी के मूल विषय का चयन किया गया है। संबंधित आयोजनों के साथ महत्वपूर्ण वैज्ञानिक दिवसों के समारोहों से समुदाय के बीच वैज्ञानिक जागरूकता पैदा होती है। कई संस्थान खुले स्थानों में प्रयोगशालाएं खोलते हैं और छात्रों को एक विशेष अनुसंधान प्रयोगशाला/संस्थान में उपलब्ध कैरियर के अवसरों के बारे में बताते हैं।
विज्ञान और प्रौद्योगिकी विभाग के तहत राष्ट्रीय विज्ञान और प्रौद्योगिकी संचार परिषद  वैज्ञानिक संस्थानों, अनुसंधान प्रयोगशालाओं और स्वायत्त वैज्ञानिक संस्थानों में पूरे देश में राष्ट्रीय विज्ञान दिवस के आयोजन में समर्थन, उत्प्रेरण और समन्वय के लिए एक नोडल एजेंसी के रूप में कार्य करती है।
विज्ञान एवं प्रौद्योगिकी विभाग ने फरवरी 1987 में विज्ञान एवं प्रौद्योगिकी के क्षेत्र में प्रयासों को प्रोत्साहित करने और मान्यता देने, संचार और वैज्ञानिक रूचि को बढ़ावा देने के लिए, विज्ञान को लोकप्रिय बनाने के लिए राष्ट्रीय पुरस्कारों की स्थापना की। ये पुरस्कार हर साल राष्ट्रीय विज्ञान दिवस पर प्रदान किए जाते हैं।
एस शुक्ला/एएम/एसकेएस/एसके-5983
(Visitor Counter : 107
शिक्षा मंत्रालय
सरदार वल्लभ भाई पटेल की 147वीं जयंती के अवसर पर श्री धर्मेंद्र प्रधान ने दिल्ली विश्वविद्यालय से यूनिटी रन का नेतृत्व किया
केंद्रीय शिक्षा और कौशल विकास एवं उद्यमिता मंत्री श्री धर्मेंद्र प्रधान ने राष्ट्रीय एकता दिवस के रूप में 31 अक्टूबर 2022 को सरदार वल्लभभाई पटेल की 147वीं जयंती मनाने के लिए आज दिल्ली विश्वविद्यालय से यूनिटी रन का नेतृत्व किया। दिल्ली विश्वविद्यालय के कुलपति प्रो योगेश सिंह के साथ कुलसचिव, प्रधानाचार्य, शिक्षक, वरिष्ठ अधिकारी, प्रशासनिक कर्मचारी और सीबीएसई स्कूलों, केंद्रीय विद्यालय और विश्वविद्यालय के छात्रों ने भी यूनिटी रन में भाग लिया। मंत्री महोदय ने वल्लभभाई पटेल चेस्ट इंस्टीट्यूट में सरदार पटेल की प्रतिमा पर भी पुष्पांजलि अर्पित की।
सभा को संबोधित करते हुए श्री प्रधान ने कहा कि सरदार पटेल एक ऐसे प्रतीक हैं जो हर भारतीय के दिल में बसते हैं। उनका जीवन हम सभी के लिए प्रेरणास्रोत है। श्री प्रधान ने कहा कि एकता 'पंच प्राण' में से एक है जिसका संकल्प प्रधानमंत्री ने 2047 तक विकसित भारत के लिए किया है। उन्होंने सभी से एक मजबूत और विकसित भारत के लिए ईमानदारी और उद्देश्य के साथ कार्य करने का संकल्प लेने का आग्रह किया। उन्होंने कहा कि यह भारत के लौह पुरुष को सर्वश्रेष्ठ श्रद्धांजलि होगी।
एमजी/एएम/एसएस
(Visitor Counter : 83
वित्त मंत्रालय
आयकर विभाग ने हरियाणा में तलाशी और जब्ती अभियान चलाया
आयकर विभाग ने प्लाईवुड/प्लाईबोर्ड, एमडीएफ बोर्ड, इन्वर्टर और वाहनों की बैटरी के निर्माण तथा सीसा धातु के शोधन कार्य में लगे विविध व्यवसाय समूह के परिसरों पर 11.01.2022 को तलाशी व जब्ती अभियान चलाया था। इस छापेमारी अभियान के दौरान यमुना नगर, अंबाला, करनाल और मोहाली शहरों में फैले 30 से अधिक परिसरों की तलाशी ली गई।
इस अभियान में जांच के दौरान प्लाईवुड व्यवसाय में लगी संस्थाओं से संबंधित विभिन्न आपत्तिजनक दस्तावेज तथा डिजिटल साक्ष्य बरामद हुए हैं और इन्हें जब्त कर लिया गया है। इन सबूतों में अचल संपत्तियों में निवेश के लेनदेन के अलावा, खरीद, बिक्री, मजदूरी के भुगतान और समूह व संस्थाओं के अन्य खर्चों के नकद लेनदेन की प्रविष्टियों को दर्ज करने वाले बही खाते का एक समानांतर लेखा किताब सेट भी शामिल है। इन साक्ष्यों से स्पष्ट रूप से समूह के अनुचित तौर-तरीकों का खुलासा हुआ है कि यह वास्तविक विक्रय से लगभग 40 प्रतिशत की सीमा तक बिक्री को छिपा कर नकदी में ही कारोबार करने में संलिप्त है। आपत्तिजनक साक्ष्यों के प्रारंभिक विश्लेषण से यह पता चलता है कि इस समूह ने पिछले तीन वर्षों में 400 करोड़ रुपये की बिक्री को छिपाया है।
बैटरी निर्माण से जुड़ी कंपनी के मामले में जांच दल ने मजदूरी के भुगतान और कच्चे माल की खरीद के संबंध में कुल 110 करोड़ रुपये के नकद भुगतान के साक्ष्यों का पता लगाया है, जो बही खाते में दर्ज नहीं हुआ है। बैटरी निर्माण के साथ-साथ सीसा धातु शोधन कंपनियों और उससे संबंधित संस्थाओं के मामले में, अस्तित्वहीन कंपनियों से 40 करोड़ रुपये से अधिक की संदिग्ध खरीदारी की भी जानकारी प्राप्त की गई है।
इन साक्ष्यों के विश्लेषण से यह भी पता चला है कि इस तरह से जमा की गई बेहिसाब नकदी को प्लाइवुड और सीसा शोधन व्यवसायों से संबंधित प्रमुख व्यक्तियों की अचल संपत्तियों के अधिग्रहण में व्यवस्थित रूप से निवेश किया जाता है।
तलाशी की कार्रवाई में 6.60 करोड़ रुपये से अधिक की बेहिसाब नकदी और 2.10 करोड़ रुपये के जेवरात बरामद किये गए हैं। कुल मिलाकर 22 बैंक लॉकरों को कब्जे में ले लिया गया है और उनकी जांच की जानी अभी शेष है।
आगे की जांच जारी है।
प्रधानमंत्री कार्यालय
प्रधानमंत्री ने वॉलमार्ट के सीईओ श्री डग मैकमिलन से मुलाकात की
प्रधानमंत्री श्री नरेन्द्र मोदी ने आज वॉलमार्ट के सीईओ श्री डग मैकमिलन के साथ बैठक की।
वॉलमार्ट के एक ट्वीट का जवाब देते हुए प्रधानमंत्री ने कहा;
"वॉलमार्ट के सीईओ श्री डग मैकमिलन के साथ बैठक, उपयोगी रही। हमने विभिन्न विषयों पर गहन चर्चा की। इस बात से प्रसन्न हूँ कि भारत, निवेश के एक आकर्षक गंतव्य के रूप में उभर रहा है।“
रक्षा मंत्रालय
सीएएस ने करगिल से कोहिमा अल्ट्रा-मैराथन “ग्लोरी रन”का अनावरण किया
वायुसेना मुख्यालय में आज आयोजित एक कार्यक्रम के तहत करगिल से कोहिमा - ग्लोरी रन का अनावरण किया गया। एयर चीफ मार्शल बी. एस. धनोआ, पीवीएसएम एवीएसएम वाईएसएम वीएम एडीसी, चीफ ऑफ द एयर स्टाफ इस अवसर पर मुख्य अतिथि थे।
करगिल विजय की 20वीं वर्षगांठ मनाने और भारतीय वायुसेना की वास्तविक परंपरा एवं उद्देश्य- “टच द स्काई विद ग्लोरी” को आगे बढ़ाने के लिए वायुसेना द्वारा करगिल वार मेमोरियल, द्रास  से लेकर कोहिमा वार सिमेट्री, कोहिमा  तक एक अनोखे अभियान- करगिल से कोहिमा अल्ट्रा-मैराथन “ग्लोरी रन” का आयोजन किया गया है। कोहिमा और करगिल भारत के पूर्वी और उत्तरी छोर की दो सीमावर्ती पोस्ट हैं जहां क्रमशः 1944 और 1999 में आधुनिक भारत की दो प्रमुख लड़ाइयां लड़ी गईं। के2के-ग्लोरी रन 21 सितम्बर, 2019 से शुरू होकर 6 नवम्बर, 2019 को पूरा होगा। वायुसेना के 25 जबाजों की टीम औसतन 100 किलोमीटर प्रति दिन की दौड़ लगाते हुए 45 दिनों में 4500 किलोमीटर से अधिक की दूरी तय करेगी। इस अभियान का उद्देश्य सर्वोच्च बलिदान देने वाले वीरों को श्रद्धांजलि देने के अलावा हाल में प्रधानमंत्री श्री नरेन्द्र मोदी द्वारा शुरू किया गया अभियान “फिट इंडिया मुवमेंट” और पैदल यात्रियों की सुरक्षा के प्रति जागरूकता बढ़ाना है।
इस टीम का चयन कठिन चयन प्रक्रिया के जरिए की गई है और उन्हें पहले चरण का प्रशिक्षण दिया जा रहा है। इसके बाद लेह में दूसरे चरण का प्रशिक्षण दिया जाएगा।इस टीम में एक महिला अधिकारी फ्लाइट लेफ्टिनेंट रिषभजीत कौर और 51 वर्षीय वारंट ऑफिसर इंद्रपाल सिंह के अलावा अधिकारी एवं एयरमैन शामिल हैं जो इस अल्ट्रा-मैराथन में दौड़ लगाएंगे। इस अभियान का नेतृत्व स्क्वाड्रन लीडर सुरेश राजदान करेंगे जो एसयू-30 विमान के पायलट हैं। इस टीम द्वारा की जाने वाली रोमांचक गतिविधियों में कैंपिंग एवं आउटडोर लिविंग के अलावालदाख, हिमाचल प्रदेश, पंजाब, उत्तराखण्ड, उत्तर प्रदेश, बिहार, पश्चिम बंगाल, असम और नागालैंड के विभिन्न जगहों पर बर्फ, बारिश एवं चरम जलवायु में जीवित रहने संबंधी गतिविधियां शामिल हैं।
भारतीय वायुसेना अपने जवानों के लिए विभिन्न रोमांचक गतिविधियों को बढ़ावा देती है। साथ ही उसने राष्ट्रीय एवं अंतर्राष्ट्रीय स्तर पर कई साहसिक कार्य किए हैं। भारतीय वायु सेना इन रोमांचक गतिविधियों के जरिये अपने जवानों में टीम भावना और उत्साह भरने और उसे प्रदर्शित करने की कोशिश करती है जो किसी लड़ाकू बल के बुनियादी गुण होते हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 52.36 करोड़ से अधिक टीके लगाये जा चुके हैं
सक्रिय मामले कुल मामलों के 1.21 प्रतिशत हैं, मार्च 2020 के बाद से सबसे कम
भारत में वर्तमान में 3,87,987 सक्रिय मामले हैं
अब तक की सबसे अधिक रिकवरी दर, वर्तमान में 97.45 प्रतिशत है
देश भर में अभी तक कुल 3,12,60,050 मरीज स्वस्थ हुये
पिछले 24 घंटों के दौरान 39,069 रोगी रिकवर हुए
पिछले चौबीस घंटों के दौरान 41,195 नए मामले दर्ज किए गए
साप्ताहिक पॉजिटिविटी दर 5 प्रतिशत से कम बनी हुई है, वर्तमान में यह 2.23 प्रतिशत है
दैनिक पॉजिटिविटी दर 1.94 प्रतिशत है, यह पिछले 17 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 48.73 करोड़ जांचें की जा चुकी हैं
प्रधानमंत्री कार्यालय
प्रधानमंत्री ने कालडी गांव स्थित श्री आदि शंकर जन्मभूमि क्षेत्रम का दौरा किया
प्रधानमंत्री ने कोच्चि में स्तूपम  का दौरा किया
प्रधानमंत्री श्री नरेन्द्र मोदी ने आज कोच्चि के कालडी गांव स्थित श्री आदि शंकर जन्मभूमि क्षेत्रम, जोकि आदि शंकराचार्य की पवित्र जन्मस्थली है, का दौरा किया।
प्रधानमंत्री श्री नरेन्द्र मोदी ने आज कोच्चि में स्तूपम  का भी दौरा किया।
स्वास्थ्य एवं परिवार कल्याण मंत्रालय
डॉ. हर्ष वर्धन ने विश्व स्वास्थ्य संगठन के कार्यकारी बोर्ड के ब्यूरो के सत्र की अध्यक्षता की
एक समयबद्ध, पर्याप्त और समन्वित वैश्विक प्रतिक्रिया सुनिश्चित करने के लिए नई चुनौतियों को प्रबंधित करने हेतु हमें एक साथ आने तथा अधिक उत्तरदायी बनने की आवश्यकता है: डॉ. हर्ष वर्धन
स्वास्थ्य तथा परिवार कल्याण मंत्री डॉ. हर्ष वर्धन ने वर्चुअल तरीके से विश्व स्वास्थ्य संगठन के कार्यकारी बोर्ड के अध्यक्ष के रूप में कार्यकारी बोर्ड के ब्यूरो की एक बैठक की अध्यक्षता की। ब्यूरो में विश्व स्वास्थ्य संगठन के महानिदेशक और कार्यकारी बोर्ड के उपाध्यक्ष भी शामिल हैं। पर्यवेक्षक प्रतिभागी एवं विश्व स्वास्थ्य संगठन मुख्यालय के वरिष्ठ अधिकारी भी इसमें उपस्थित थे।
बैठक के एजेन्डा में प्रोग्राम, बजट एवं प्रशासनिक समिति  के 32वें सत्र तथा 73वीं विश्व स्वास्थ्य असेंबली  तथा कार्यकारी बोर्ड 147  के फिर से आरंभ सत्रों की तिथियों को अंतिम रूप देना शामिल है।
आरंभ में, डॉ. हर्ष वर्धन ने कार्यकारी बोर्ड के ब्यूरो की पहली बैठक के प्रतिभागियों का स्वागत किया तथा जारी कोविड-19 महामारी के दौरान उनके कल्याण की कामना की। उन्होंने कोविड-19 के कारण हुई मौतों पर गहरी संवेदना तथा चिंता जताई और अग्रिम पंक्ति के कार्यकर्ताओं के प्रयासों के प्रति कृतज्ञता जताई।
कोविड-19 के कारण पैदा हुए वैश्विक संकट का स्मरण करते हुए, उन्होंने कहा, ‘लगभग चार महीने पहले विश्व स्वास्थ्य संगठन ने कोविड-19 को महामारी घोषित किया था। दुनिया भर में कोविड-19 से लगभग 17 मिलियन लोग संक्रमित हुए हैं और 662 हजार बेशकीमती जानें गई हैं। विश्व अर्थव्यवस्था को हुए नुकसान की मात्रा भी विशाल है।’ उन्होंने यह भी कहा कि ‘विश्व ने अब स्वास्थ्य का महत्व और अनगिनत संक्रामक एवं गैर संक्रामक बीमारियों के कारण पैदा जोखिमों एवं खतरों से निपटने के लिए देशों के बीच अधिक सहयोग की आवश्यकता को महसूस किया है। वैश्वीकरण के युग में, जब विश्व सभी मानवों के लिए एक बड़ा घर है, किसी बीमारी के प्रसार के कारण पैदा हुए जोखिम एवं चुनौती और बड़ी हो जाती है क्योंकि यह देशों की सीमाओं के बीच कोई फर्क नहीं करती।’
इस संबंध में, डॉ. हर्ष वर्धन ने विश्व स्वास्थ्य संगठन के सदस्यों से आगंह किया कि, ‘संक्रामक एवं गैर संक्रामक बीमारियों से अधिक प्रभावी तरीके से लड़ने के लिए वे वैश्विक प्रतिक्रिया, समर्थन एवं सहयोग जुटाने के लिए बहु क्षेत्रवार सहयोग विकसित करें।’ उन्होंने कहा कि महामारी के बाद के समय में नए खतरों एवं चुनौतियों से निपटने के लिए नवोन्मेषी तरीकों की खोज करने की आवश्यकता है।
उन्होंने कहा कि नई चुनौतियों के प्रबंधन के संदर्भ में और अधिक उत्तरदायी होने के लिए एक साथ आने की परस्पर आवश्यकता पर और जोर दिया जिससे कि एक समयबद्ध, पर्याप्त और समन्वित वैश्विक प्रतिक्रिया सुनिश्चित की जा सके।
इसके बाद, डॉ. हर्ष वर्धन ने विश्व स्वास्थ्य संगठन के महानिदेशक डॉ. टेड्रोस घेब्रेयेसेस की टिप्पणियों के लिए मंच उनके हवाले कर दिया तथा सत्र प्रतिभागियों के लिए खोल दिया।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 173.42 करोड़ खुराक दी जा चुकी हैं
- भारत में फिलहाल 4,23,127 सक्रिय मामले
- सक्रिय मामले वर्तमान में 0.99 प्रतिशत
- संक्रमण से मुक्त होने की दर 97.82 प्रतिशत
- बीते 24 घंटे में 82,817 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,17,60,458 हुई
- बीते 24 घंटे में देश में 27,409 नये मामले दर्ज किये गए
- दैनिक पॉजिटिविटी दर 2.23 प्रतिशत
- साप्ताहिक पॉजिटिविटी दर 3.63 प्रतिशत
- अब तक कुल 75.30 करोड़ जांच की गयी; बीते 24 घंटे में 12,29,536 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
संघ लोक सेवा आयोग
फरवरी, 2019 में संघ लोक सेवा आयोग ने भर्ती परिणाम को अंतिम रूप दिया
संघ लोक सेवा आयोग द्वारा फरवरी 2019 के दौरान निम्नलिखित भर्ती परिणाम को अंतिम रूप दिया गया है। अनुशंसित उम्मीदवारों को डाक द्वारा व्यक्तिगत रूप से सूचित किया गया है।
विस्तृत विवरण के लिए यहां क्लिक करें।
प्रधानमंत्री कार्यालय
प्रधानंमत्री 29 फरवरी, 2020 को प्रयागराज, उत्तर प्रदेश में एक विशाल वितरण शिविर में दिव्यांगजनों और वरिष्ठ नागरिकों को सहायता यंत्र और उपकरण वितरित करेंगे
प्रधानमंत्री श्री नरेन्द्र मोदी 29 फरवरी, 2020 को प्रयागराज, उत्तर प्रदेश में एक विशाल वितरण शिविर में वरिष्ठ नागरिकों  और दिव्यांगजनों को  सहायता यंत्र और उपकरण वितरित करेंगे।
देश में यह सबसे बड़ा वितरण शिविर होगा, जिसमें सबसे अधिक संख्या में लाभान्वितों को शामिल किया गया है, साथ ही इसमें वितरित किए जाने वाली उपकरणों और सहायता यंत्रों की संख्या तथा उनका मूल्य सबसे अधिक है।
इस विशाल शिविर में 56,000 से अधिक विभिन्न प्रकार के सहायता यंत्र और उपकरण 26,000 लाभान्वितों को मुफ्त वितरित किए जाएंगे। सहयता यंत्र और उपकरणों का मूल्य 19 करोड़ रुपये से अधिक है।
इसका लक्ष्य दिव्यांगजनों और वरिष्ठ नागरिकों के सामाजिक-आर्थिक विकास के लिए उन्हें दैनिक जीवन में उपयोग में आने वाले सहायता यंत्र और उपकरणों के जरिये सहायता प्रदान करना है।
प्रधानमंत्री कार्यालय
त्रिपुरा के मुख्यमंत्री ने प्रधानमंत्री से मुलाकात की
त्रिपुरा के मुख्यमंत्री डॉ. माणिक साहा ने आज प्रधानमंत्री श्री नरेन्द्र मोदी से मुलाकात की।
प्रधानमंत्री कार्यालय ने एक्स पर पोस्ट किया:
“त्रिपुरा के मुख्यमंत्री डॉ. माणिक साहा ने प्रधानमंत्री नरेन्द्र मोदी से मुलाकात की”।
गृह मंत्रालय
केंद्रीय गृहमंत्री श्री अमित शाह ने बिहार में जल आपूर्ति, सीवरेज ट्रीटमेंट व रिवर फ्रंट डेवलपमेंट से जुडी 541 करोड़ रूपये की 7 विकास परियोजनाओं के लोकार्पण व शिलान्यास के लिए प्रधानमंत्री श्री नरेंद्र मोदी का आभार व्यक्त किया
“2014 से मोदी सरकार बिहार की जनता के कल्याण व प्रदेश के विकास के लिए निरंतर कार्यरत है”
“मोदी सरकार की इन विकास योजनाओं से लोगों को शुद्ध पेयजल व बेहतर सीवरेज की सुविधा मिलेगी जिससे बिहार के मूलभूत ढ़ाचे में बड़ा सुधार आएगा”
“मुजफ्फरपुर रिवर फ्रंट के माध्यम से पर्यटन व पर्यावरण को बल मिलेगा और जनता के लिए रोजगार के नये अवसर भी उत्पन्न होंगे”
केंद्रीय गृहमंत्री श्री अमित शाह ने बिहार में 541 करोड़ रूपये की विकास परियोजनाओं के लोकार्पण व शिलान्यास के लिए प्रधानमंत्री श्री नरेंद्र मोदी का आभार व्यक्त किया है। अपने ट्वीट्स में श्री शाह ने कहा कि “2014 से मोदी सरकार बिहार की जनता के कल्याण व प्रदेश के विकास के लिए निरंतर कार्यरत है।बिहार में जल आपूर्ति, सीवरेज ट्रीटमेंट व रिवर फ्रंट डेवलपमेंट से जुडी 541 करोड़ रूपये की 7विकास परियोजनाओं के लोकार्पण व शिलान्यास पर पीएम श्री नरेंद्र मोदी का आभार व्यक्त करता हूँ”।
श्री अमित शाह ने यह भी कहा कि “मोदी सरकार की इन विकास योजनाओं से लोगों को शुद्ध पेयजल व बेहतर सीवरेज की सुविधा मिलेगी जिससे बिहार के मूलभूत ढ़ाचे में बड़ा सुधार आएगा। मुजफ्फरपुर रिवर फ्रंट के माध्यम से पर्यटन व पर्यावरण को बल मिलेगा और जनता के लिए रोजगार के नये अवसर भी उत्पन्न होंगे”।
प्रधानमंत्री श्री नरेंद्र मोदी ने आज बिहार में अर्बन इनफ्रास्ट्रक्चरसे जुड़ी सात महत्वपूर्ण परियोजनाओं का विडियो कॉन्फ्रेंसिंग के माध्यम से उद्घाटन व शिलान्यास किया। इनमे से चार परियोजनाएं जल आपूर्ति, दो परियोजनाएं सीवरेज ट्रीटमेंट तथा एक परियोजना रिवर फ्रंट डेवलपमेंट से सम्बंधित है।इन सभी परियोजनाओं का क्रियान्वयन बिहार के नगर विकास एवं आवास विभाग के अधीनबिहार अर्बन इनफ्रास्ट्रक्चरडेवलपमेंट कॉर्पोरेशन लिमिटेड द्वारा किया जा रहा है। इस मौके पर बिहार के मुख्यमंत्री श्री नीतीश कुमार भी मौजूद थे।
विज्ञान एवं प्रौद्योगिकी मंत्रालय
11 वैश्विक टेलीस्कोपों के निरीक्षण से एक शताब्दी पुराने आकाशगंगा केंद्र  की सबसे अधिक प्रकाशवान चमक  का पता चलता है
पृथ्वी से लगभग 95 करोड़ प्रकाश वर्ष की दूरी पर स्थित और लगभग एक शताब्दी पहले खोजे गए एक आकाशगंगा केंद्र  बीएल लैकेर्टे  की चमक अधिकतम सीमा तक पहुँच गई है।
विज्ञान और प्रौद्योगिकी विभाग  द्वारा वित्त पोषित एक स्वायत्त संस्थान, रमन रिसर्च इंस्टीट्यूट से पोस्ट-डॉक्टोरल फेलो अदिति अग्रवाल के नेतृत्व में नवीनतम अध्ययन में प्रकाशित परिणामों में कहा गया है कि बीएल लैक से निकलने वाली चमक 21, अगस्त 2020 को अपनी अधिकतमसीमा तक पहुंच गई थी जो इस स्रोत के बारे में एक नई खोज है।
अब कई दशकों से, सक्रिय आकाश गंगा नाभिक  स्रोत, बीएल लैकेर्टे , अब वैश्विक खगोल विज्ञान समुदाय के बीच अध्ययन के लिए महत्वपूर्ण रुचि बना हुआ है।
सामान्यतः आकाशगंगा के केंद्र में स्थित, सक्रिय आकाश गंगा नाभिक  ऐसी कॉम्पैक्ट संरचनाएं हैं जो समय-समय पर विषम चमक दिखाती हैं। उनके चमक स्तरों में विचलन भिन्न हो सकता है और वह कुछ घंटों, दिनों, सप्ताहों या कुछ महीनों तक भी बना रह सकता है। यह चमक वाला विचरण , जब नग्न मानव आंखों से देखा जाता है, तो रेडियो, माइक्रोवेव, इन्फ्रारेड, ऑप्टिकल, अल्ट्रा-वायलेट, एक्स-रे और गामा तरंग दैर्ध्य में दिखाई देने वाले विद्युत चुम्बकीय उत्सर्जन के अलावा कुछ भी नहीं होता है।
विश्व भर में स्थित ग्यारह प्रकाशिक  टेलीस्कोपों के एक समूह द्वारा किए गए निरंतर अवलोकनों का उपयोग करके बीएल लैक से उत्सर्जन के चमकदार होने  और उसके तदनुसार क्षय का पता लगाया गया। लद्दाख के हानले में स्थित हिमालयन चंद्र टेलीस्कोप उनमें से एक था ।
जुलाई 2020 की शुरुआत में ही खगोलविदों को संदेह हो गया था कि बीएल लैक भड़कना शुरू कर दिया है। सभी ग्यारह दूरबीनों को तुरंत काम पर लगाया गया और 13 जुलाई, 2020 से 14 सितंबर, 2020 तक 84 दिनों तक इस पर ध्यान केंद्रित किया गया।
एस्ट्रोफिजिकल जर्नल सप्लीमेंट्स सीरिज में प्रकाशित 'अगस्त 2020 की चमक  के दौरान बीएल लैकेर्टे की इंट्रा-नाइट वेरिएबिलिटी का विश्लेषण' शीर्षक वाले पेपर के प्रमुख लेखक अग्रवाल ने कहा की "जैसे-जैसे समय बीतता गया तो यह देखा गया कि चमक धीरे-धीरे बढ़ती जा रही थी I यह दर्शाता है कि बीएल लाख अधिक सक्रिय हो रहा था। 21 अगस्त, 2020 को पहली बार बीएल लाख की चमक अधिकतम सीमा तक पहुंच गई। क्राको, पोलैंड में स्थित संशोधित डल-किरखम टेलीस्कोप द्वारा इसे अच्छी तरह से देखा  गया था।’’
परिणामों से पता चला कि बीएल लैक की चमक का परिमाण  14 से बढ़कर 11.8  हो गया, जबकि इसका फ्लक्स मूल्य 13.37 मिली जंस्की  से बढ़कर 109.88 एमजेवाई पर पहुंच गया, जो इस स्रोत के लिए एक और पहला अवलोकन है। इसके अतिरिक्त, शोधकर्ताओं के इस अंतरराष्ट्रीय सहयोग ने इस स्रोत के चुंबकीय क्षेत्र की गणना की, जो भड़कने के दौरान 7.5 गॉस से 76.3 गॉस तक पाया गया।
ये महत्वपूर्ण गणनाएं, जो पहले कभी संभव नहीं थीं, पूरी तरह से इन टेलीस्कोप की संयुक्त तैनाती से प्राप्त डेटासेट के टेराबाइट्स की उपलब्धता के कारण की गई थीं।
श्री अग्रवाल ने कहा कि "ये नए मानक  भविष्य में बीएल लाख के बहु वर्णक्रमिक  अध्ययन का आधार बनेंगे।"
इसके अलावा, शोधकर्ता इस स्रोत के चमक  के उत्सर्जक क्षेत्र के आकार का अनुमान लगाने में भी सक्षम थे, जिसकी गणना वास्तविक जेट त्रिज्या पर 1/8वें स्थान पर की गई थी।
श्री अग्रवाल की टीम इस बीएल लाख के और अधिक अवलोकन के साथ अपना कार्य जारी रखे हुए है और एक्स-रे और गामा तरंग दैर्ध्य  में इसकी विशेषताओं को समझने का प्रयास वर्तमान में चल रहा है।
शोध पत्र  का लिंक - https://arxiv.org/abs/2302.10177
प्रधानमंत्री कार्यालय
प्रधानमंत्री ने लाल बहादुर शास्त्री की जयंती पर उन्हें श्रद्धांजलि दी
उन्होंने दिल्ली के प्रधानमंत्री संग्रहालय में लाल बहादुर शास्त्री की गैलरी से कुछ झलकियां भी साझा कीं
प्रधानमंत्री श्री नरेन्द्र मोदी ने पूर्व प्रधानमंत्री लाल बहादुर शास्त्री जी की जयंती पर उन्हें श्रद्धांजलि दी है। प्रधानमंत्री ने लाल बहादुर शास्त्री के बारे में अपने विचारों का एक वीडियो भी साझा किया। श्री मोदी ने दिल्ली स्थित प्रधानमंत्री संग्रहालय में लाल बहादुर शास्त्री की गैलरी से कुछ झलकियां भी साझा की हैं, जिसमें प्रधानमंत्री के रूप में उनकी जीवन यात्रा और उपलब्धियों को दर्शाया गया है।
अपने एक ट्वीट में, प्रधानमंत्री ने कहा;
“लाल बहादुर शास्त्री जी को उनकी सादगी और निर्णय क्षमता के लिए पूरे भारत में सराहा जाता है। हमारे इतिहास के एक बेहद ही महत्वपूर्ण समय में उनके दृढ़ नेतृत्व को हमेशा याद किया जाएगा। उनकी जयंती पर उन्हें श्रद्धांजलि।”
“आज, शास्त्री जी की जयंती पर, मैं दिल्ली के प्रधानमंत्री संग्रहालय में उनकी गैलरी से कुछ झलकियां भी साझा कर रहा हूं, जो प्रधानमंत्री के रूप में उनकी जीवन यात्रा और उपलब्धियों को दर्शाती हैं। प्रधानमंत्री संग्रहालय अवश्य जायें...”